**Noapte de sfârșit de august**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Noapte de sfârșit de august

Este sfârșit de august și noaptea caldă curge,

să-și îngroape bolta în orizont, departe

și-n liniștea adâncă, un greier parcă plânge

că trilurile sale sunt doar cântări deșarte!

Mi-e iarăși dor de tine, deși cu mine ești,

de mângâierea-ți fină, de glasu-ți cald și blând,

mi-e dor să stai pe pieptu-mi, să depănăm povești,

să-ți spun că tu din mine, nu vei pleca nicicând!

Tu dormi precum un înger ce-a obosit de zbor,

aștept să vină zorii și greierul să tacă,

deși sunt lângă tine, de tine-mi este dor,

e sfârșit de august și-aștept noaptea să treacă!